Festivalul Cetatea de Rock a Sucevei va fi organizat din nou în șanțul de apărare al Cetății de Scaun
Festivalul Cetatea de Rock a Sucevei va fi organizat din nou în șanțul de apărare al Cetății de Scaun. Evenimentul va avea loc în perioada 23 – 25 august 2024. V-am promis la finalul ediției de anul trecut că, în anul 2024, revenim cu Cetatea de Rock a Sucevei acolo unde v-ați obișnuit și unde este cel mai bine auzită și simțită: în Șanțul de Apărare al Cetății!
Așa și facem! Intervențiile din cadrul etapei a doua de restaurare a Cetății de Scaun a Sucevei, ne permit, anul acesta, să ne întoarcem în locul consacrat .
Intensă și cu mare drag organizată, pentru iubitorii genului rock și ai Cetății de Scaun a Sucevei, ediția de anul acesta se anunță una specială", au transmis organizatorii evenimentului, respectiv Muzeul Național al Bucovinei. Potrivit aceleiași surse în câteva zile va fi definitivată și lista cu formațiile care vor cânta la ediția de anul acesta. Prețul biletelor este cel al biletelor de vizitare, respectiv 20 lei – adulți, 10 lei – pensionari și 5 lei – elevi/studenți
Biletele se pot achiziționa direct de la Casa Custodelui a Cetății de Scaun a Sucevei în ziua concertelor, sau on-line de pe: https://booktes.com/bilet/cetatea-de-scaun-a-sucevei